कवि सपोलिया ने अपने ‘सजरे फुल्ल’ कवता संग्रैह् दियें कवतें कोला अदबी, दूएं लफ्जें च काव्य-साधना दा सफर रम्भ करियै ‘सोध समुन्दरें दी’ कवात संग्रैह् (चमुखे संगैह) समेत अज्ज तोड़ी चार बड्डे ते केईं निक्के-निक्कें कवता संग्रैह् दे लावा केई पत्तर-पतरिकें च लेख, कवतां ते सेह्‌रे छापियै डोगरी साहित्य गी समृद्ध कित्ता हा। इस काव्य साधना दे कार्य दे कन्नै-कन्नै कवि सपोलिया ने ‘शंखधुन’ शुरू करियै डोगरी पत्तरकारता गी बढ़ावा देना शुरू कित्ता हा।